cyanic-selkie/wikianc huggingface dataset:
Shake a Tail Feather
«Shake a Tail Feather» er ein song skriven av Otha Hayes, Verlie Rice og Andre Williams som opphavleg vart spelt inn i 1963 av The Five Du-Tones. Denne versjonen vart nytta i filmen Hairspray i 1988. Ein versjon frå 1967 av James & Bobby Purify nådde 25. plassen på Billboard Hot 100.
Andre versjonar
«Shake a Tail Feather» er blitt spelt av mange andre artistar gjennom åra, mellom andre Ray Charles, som framførte songen i filmen The Blues Brothers i 1980.
Songen er òg blitt spelt av The Cheetah Girls, The Kingsmen i 1966 for The Kingsmen Up And Away, The Monkees i 1968 for 331⁄3 Revolutions Per Monkee, Hanson i ein medley med «Gimme Some Lovin'» i 1998 på, Live from Albertane, Teengenerate i 1994 på «Audio Recording», Andre Williams i 2012 på Life, The Overtones på Saturday Night at the Movies i 2013, Ike & Tina Turner, Mitch Ryder, Gerry & The Pacemakers, Tommy James and the Shondells og The Romantics.
Welcomeøyane
Welcomeøyane eller Welcome Islands er ei lita klipperik øygruppe like nord for hovudøya i Sør-Georgia. Dei ligg aust for Birdøya.
Dei er 6,5 km vest-nordvest for Cape Buller, utanfor nordkysten av Sør-Georgia. Desse øyane vart oppdaga av kaptein James Cook i 1775. Namnet går attende til minst 1912.
Det høgaste punktet på øyane ligg 88 moh
Turan i Russland
Han vart grunnlagd i 1885 av russiske nybyggjarar frå Sibir og fekk bystatus i 1945.
Hilde Louise Asbjørnsen
Hilde Louise Asbjørnsen er ein norsk jazzsonger, låtskrivar, revyartist og tekstforfattar. Ho er kjend gjennom eigne utgjevingar og framføringar. Ho er og kjend som den særmerkte stemma til Frøken Kanin i Karsten og Petra, filmane og serien.
Ho flytta til Oslo (1996), og studerte teatervitskap ved Universitetet i Oslo (1996–2001). Saman med Lene Kongsvik Johansen starta ho duoen «Asbjørnsen & Joh.» Ho har gitt ut plater og turnert ofte.
Ho er frontfigur i Hilde Louise Orchestra, som også omfattar musikarane Jens Fossum (bass), Hermund Nygård (trommer), Anders Aarum (tidlegare Per Husby, piano), Svein Erik Martinsen Ånestad (gitar),  Atle Nymo (saksofon) og Kåre Nymark jr. (trompet).
Hun har og vore produksjonsleiar for God kveld, Borge!, Sjel og Showtime og Ett glass til. Ho har etablert produksjonsselskapet Sweet Morning Music AS (2008). I 2010 medverka Asbjørnsen i fjernsynsserien Maestro på NRK 1, og vann denne dirigentkonkurransen. For innsatsen i oppsetninga av The Producers på Oslo Nye Teater fekk hun Komiprisen 2011 i klassa beste kvinnelege artist, revy og komedie. I november 2015 hadde ho premiere på sitt eige The Lulu Show - livet er en dans på renter på Oslo Nye Teater. For dette showet vann ho Komiprisen 2016 i klassen årets kvinnelege scenekomikar.
The Ventures Christmas Album
The Ventures Christmas Album er det 19. studioalbumet til den amerikanske instrumentale rockegruppa The Ventures og det første og einaste dei gav ut med julemusikk. Det vart utgjeve i november 1965 på Dolton Records. Albumet nådde niande plassen på Billboard Top 200-lista.
Stratiform
Stratiform vert nytta om noko som er lagdelt.
Innan geologi gjeld det mineralførekomst eller bergartar som er lagdelt, anten av sedimentær eller magmatisk opphav.
Innan meteorologi snakkar ein om stratiforme eller lagdelte skyer, som vert kalla stratus
West Skerry
West Skerry er ei lita gruppe øyar og skjer som utgjer den vestlege delen av Skrapskjera, som ligg 3 km aust for Barff Point utanfor nordkysten av Sør-Georgia. Namnet finst på eit kart basert på landmålingar i området av under Discovery Investigations i perioden 1926-30, men kan kome frå eit namn gjeve tidlegare av kvalfangarar.
Amerikaskjeggfuglfamilien
Amerikaskjeggfuglfamilien er ein biologisk familie Capitonidae, i ordenen Piciformes, som lever i fuktige skogar i Sentral-Amerika og Sør-Amerika. Som andre skjeggfuglar er dei er tett nærskyle til tukanar.
Amerikaskjeggfuglar er for det meste trelevande fuglar som hekkar i hole tre. Dei et frukt og insekt. Desse fuglane er ikkje trekkfuglar.
To artar av amerikanske skjeggfuglar er oppført som trua av IUCN: kvitryggskjeggfugl i Colombia er oppført som trua, utbreiinga er trua av avskoging ved utviding av landbruksareal, inkludert kokaplantasjer, og gruvedrift. Den relativt nyleg oppdaga arten raudbelteskjeggfugl i Peru er truleg sårbar på grunn av liten populasjon, rekna til under tusen fuglar, sjølv om habitatet ikkje er umiddelbart trua.
Taksonomi
Capitonidae var tidlegare ein parafyletisk familie av alle skjeggfuglar, men no vanlegvis rekna som sin eigen familie avgrensa av dei amerikanske slektene Capito og Eubucco.
Artslista
Amerikaskjeggfuglar i rekkjefølgje etter Clementslista versjon 6.8 frå august 2013 med norske namn etter Norske navn på verdens fugler. Slekt Capito
Arnt Ulstrup
Arnt Severin Ulstrup, opphavleg Arnt Severin Axelsen, var ein norsk lege frå Brekkestø i dåverande Vestre Moland i Aust-Agder. Han var stortingsrepresentant for Høgre og krinsen Østerrisør på Stortinget i periodane 1910-1912 og 1913-15.
Ulstrup var son til ein skipper og gardbrukar. Han vart student i 1883. I 1890 var han ferdig utdanna cand.med. og praktiserte som lege i Lillesand til han i 1891 flytta til Risør, der han i 1910 vart sjukehuslege. Frå 1914 var han bylege i Risør.
Ulstrup, som fyrst i 1902 tok mora sitt etternamn, var medlem av bystyret i Risør frå 1894. Attåt var han styremedlem av den lokale sparebanken, nestleiar i Østlandske fiskeriselskap, stiftar og formann i både Risør havfiskefond og av Risør og omegns fiskeriforening.
Stortingsperiodane 1910-12 og 1913-15 representerte han Risør på Tinget. Begge valperiodane var han medlem av Næringskomiteen, ei kort tid i 1913 var han nestleiar i komiteen.
Nils Liedholm
Nils Erik Liedholm var ein svensk fotballsspelar og -trenar frå Valdemarsviks kommun i Östergötlands län. Han vann OL-gull 1948 og VM-sølv 1958 med det svenske landslaget og var gjennom 1950-åra del i den legendariske svenske trioen Gre-No-Li i AC Milan. Liedholm var ein klok indreløpar og ein uvanleg presis pasningsleggjar.
Liedholm byrja spele for Valdemarsviks IF i 1938. Fem år seinare kom han til Norrköpings-klubben IK Sleipner. Frå 1946 spelte han på storklubben IFK Norrköping, eit lag han vann allsvenskan med både i 1947 og 1948. Gjennom åra 1947-49 spelte han 18 landskampar, høgdepunktet var finalen i dei olympiske sommarleikane 1948 i London, ein kamp som enda med svensk siger 3-1 over Jugoslavia.
Sommaren 1949 skreiv Lidholm kontrakt med AC Milan. I Milan fekk han landsmennene Gunnar Gren og Gunnar Nordahl til lagkameratar. Liedholm vart den sentrale spelstyraren i Gre-No-Li-trioen, ein angrepstrio som skapte svensk etterkrigshistorie ikkje berre i AC Milan men også i italiensk fotball. Gjennom tolv sesongar var han med å vinne den italienske liagen fire gongar. I 1958 tok Milan seg til finalen i europacupen i fotball, der det vart tap for Real Madrid. Etter å ha vore utanfor landslaget i nær ti år, deltok Liedholm i VM i fotball 1958 på svensk heimebane. Han var Sveriges lagkaptein i alle fem VM-kampane. Den 29. juni 1958 leidde han eit svensk lag ut til finalen i turneringa. Fire minuttar ut i kampen mot Brasil sende han Sverige i føringa, men sidan tok brasilianarane over og vann 5-2, ikkje minst takk vere 17-åringen Pele. Med dei fem VM-kampane kom Liedholm opp i 23 kampar og 12 mål i landslagstrøya.
Eira
Eira er ei elv i Molde kommune i Møre og Romsdal. Ho renn ut frå Eikesdalsvatnet og munnar ut i Eresfjorden ved Nauste. Sjølve Eira er berre 7,1 km lang. Elva er samtidig òg nedste del av eit større vassdrag, som mellom anna omfattar elva Aura på Nesset, og som i alt er 87,2 km langt, med eit nedslagsfelt på 1 122,21 km2. Den naturlege middelvassføringa ved munningen er 39,19 m³/s,, men store delar av dette er ført bort frå nedslagsfeltet til Eira i samband med utbygginga av Aura kraftverk på Sunndalsøra og Grytten kraftverk ved Åndalsnes.
Nils Liedholm
Både i 1960-, 1970- og 1980-åra var Liedholm trenar for AC Milan, eit lag han førte til seriemeisterskap 1979. Tre år etter førte han også AS Roma til siger i Serie A. Også AS Roma trente han i fleire periodar.
Telegramadresse
Telegramadresse er ei adresse berekna på eit telegram eller ei melding på fjernskrivar. Telegramadressa inneheld namn på mottakaren og ein kommunikasjonskode, postadressa og adressaten sitt registrerte kortnamn.
Kortnamnet skal vere lett leseleg og bestå av ikkje meir enn ti bokstavar og ein referanse til det selskapet kor telegramadressa er registrert. For eksempel, i staden for full adresse og namnet på adressaten, kan det vere eit lett kjenneleg ord. Namn på byar, elver eller jernbanestasjonar er ikkje tillatne, heller ikkje ord som kan oppfattast som reklame.
I Noreg fanst Telegram Adressebok for Norge.
Milleritt
Milleritt er eit nikkelhaldig mineral med kjemisk samansetjing NiS. Det har messinggul farge og metallglans. Mineralet vert danna ved låg temperatur, dels som hårfine fibrar på holrom, dels sekundært etter andre nikkelmineral.
Det er påvist i små mengder ved fleire norske lokalitetar, til dømes ved Flåt nikkelgruver i Evje. Milleritt er funne som fibrar i holrom ved Valberg hyperittbrot ved Kragerø.
Milleritt vart oppdaga av Wilhelm Haidinger i 1845 i kolgruver i Wales. Det vart kalla opp etter den britiske mineralogen William Hallowes Miller. Mineralet er ganske sjeldan i prøveform og er vanlegasat i Halls Gap-området i Lincoln County i Kentucky i USA.
Gaetano Donizetti
Domenico Gaetano Maria Donizetti var ein italiensk toneskapar frå Bergamo i Lombardia. Saman med Gioacchino Rossini og Vincenzo Bellini var han dei fremste skaparane av bel canto-operaer i den fyrste halvdelen av det 19. hundreåret. Gjennom sine verk i bel canto-stil påverka han mange andre toneskaparar, til dømes Giuseppe Verdi. Donizetti laga i alt 70 operaer.
Liv og gjerning
Donizetti fekk allereie i unge år framhjelp frå komponisten Simon Mayr, som ordna det slik at Donizetti fekk stipend til ein skule Mayr dreiv. På denne skulen vart Donizetti grundig lært opp i kunsten å lage ei fuge og kontrapunkt. Mayr spelte også ei viktig rolle då han fekk plass til den unge Donizetti ved akademiet i Bologna. I 1822 slo Donizetti seg ned i Napoli, der han arbeidde for Domenico Barbaja og Teatro di San Carlo. Fram til januar 1844 hadde han husvære i Napoli.
Føre 1830 hadde Donizetti størst suksess med sine komiske operaer. Den fyrste minneverdige suksessen fekk han med ein opera seria, Zoraida di Granata, som hadde premiere i 1822 i Roma. Premieren på Anna Bolena i 1830 fekk stor innverknad både på den italienske og internasjonale operascenen. Suksessen med Anna Bolena gjorde at han kunne lage verk av meir dramatisk karakter, endå om han også skapte nye komediar som L'elisir d'amore (1832) og Don Pasquale (1843). Også store historiske drama som Lucia di Lammermoor i Napoli i 1835 og ei av dei meste vellukka operaene i Napoli, Roberto Devereux frå 1837, vart vel mottekne. Til dess hadde alle operaene hans hatt ein italiensk libretto.
Donizetti kjende seg meir og meir hemja av dei grensene sensuren sette i Italia, særleg i Napoli. Kring 1836 søkte han mot Paris der han kunne velje tema friare. Samstundes som han kunne få større innkomer og prestisje. Frå 1838 arbeidde han mykje ved opéraen i Paris, som bestilte to nye verk. Han laga fleire operaer til fransk språk og fekk sett opp verk frå si tid i Italia.
Tidleg i 1840-åra reiste Donizetti jamt og samt mellom Napoli, Roma, Paris og Wien og var alle stadene med i å sette opp eigne og andre komponistar sine operaer. Frå 1843 byrja alvorleg sjukdom å sette grenser for arbeidet hans. Tidleg i 1846 vart han lagd inn på ein institusjon for mentalt sjuke. Siste månadene før han døydde i april 1848 budde han hos vener i Bergamo.
Korg
Korg (av norrønt korft, frå latin corbis) er eit ilåt som er fletta, vove eller bunde av eit halvmjukt materiale slik at det får ein fast fasong. Ein kan også bruka ordet om ilåt med same funksjon som korger, som papirkorg eller handlekorg.
Ein har tradisjonelt laga korger over størsteparten av verda, typisk med cellulosefiber som strå, bast, vidje, siv, tynne trestykke og liknande. I nyare tid har ein også teke i bruk plast, metall, tekstilar og anna til å laga korger, og dei treng ikkje berre vera fletta, men kan også vera støypte.
Tilverking
Det å laga til korger og liknande blir kalla korgarbeid eller korgfletting. Dette er ein gammal husflid i ei rekkje kulturar. Enkelte stader er det eit eige handverk for ein korgmakar. Til korgarbeidet høyrer gjerne også innsamling og førebuing av materialet.
Teknikken varierer etter føremål, tradisjon og kva type materiale ein bruker. Korgarbeid kan til dømes delast inn i desse hovudteknikkane: Kveilarbeid, der ein nyttar samankveila tynt materiale som gras eller siv; fletting, der ein fletter flate, vide materiale som palmeblad eller treflak; korgveving, der ein vever mjuke skjenar mellom stivare stakar; og arbeid med hardare røyrstokkar.
Ein vanleg måte å byrja korgarbeidet på er med ein rund eller firkanta botn som ein flettar frå til ein avsluttar med ein kant. Det går også an å byrja på toppen og fletta ned, noko ein til dømes finn døme på i ein del afrikanske korger.
Bruk
Korger kan ha ei rekkje ulike bruksområde. Mange av dei er funksjonelle, som å bera eller lagra ting. Korger kan innehalda store, uhandterlege bører, eller kan hindra at skjøre ting, som blomar eller sopp, blir klemde for hardt. Dei kan vera lette å fylla ved sanking, til dømes ved teplukking eller vedsanking. Korger kan også bidra til å syna fram varer på ein god måte på ein marknad eller i ein butikk. I nokre høve kan dei brukast som måleining, noko som er spegla att i den gamle italienske måleininga corba.
Korger som skal stå, berast med hendene eller på hovudet kan ha enkel utforming, kanskje med eit par handtak eller utan. Korger som skal berast på armen eller ryggen kan ha meir solide handtak, selar, reimer og liknande. Korger til visse føremål, som fiske- eller landturar, kan ha særskilde rom og lok som passar til det ein vil ha med, som fisk i det eine høvet og niste, drikke og tilbehøyr i det andre. Andre korgtyper som kan ha spesialtilpassa utforming er berekorger for småbarn, hundekorger med låg opning, innelukka kattekorger med opningshol og så bortetter.
Innanfor kvar korgkultur skil ein mellom ulike bruksområde som kan visa att i utforming og namn. Manasirfolk i Sudan har til dømes quffah, ei stor korg ein hovudsakleg bruker til dadlar og klede, kunshibr, ei litt mindre korg som ein har jord og gjødsel i, og ghutaiah, ei lita korg som blir brukt til frukt og frø og som måleining. Dei har også utvikla eigne korger til bruk på pakkdyr, som qalibah, store sorghumkorger for kamelar, og rahal, traktforma korger som ein fester i par på kvar side av eit esel. Sistnemnde kan tømmast ved at ein opnar ein «propp» nedst i trakta, utan å ta korga av eselet.
I tillegg til den hovudsaklege funksjonelle bruken av korger finst det også bruk som er meir dekorativ eller seremoniell. Forseggjorte korger kan brukast som gåver, til dømes gjeld dette igiseke-korger frå Rwanda og kunstkorger laga av amerikanske hopiar. Hjå hopiane har korga ein viktig funksjon i seremoniar, der dei kan innehalda bønepinnar, bønefjører og bønnespirer. Til påskehøgtida set ein i mange kristne land saman ei påskekorg, ein skikk som særleg er viktig i Aust- og Sentral-Europa, der slike korger blir signa i kyrkja. Mange stader har tradisjonelle brukskorger gått over til å få ein meir dekorativ bruk. Dette gjeld til dømes dei tradisjonelle italienske fiascoane, som opphavleg verna flasker mot støyt under transport men i dag er brukt som identifiserande symbol for tradisjonelle italienske vinar.
Tego Calderón
Tegui Calderón Rosario, betre kjend under artistnamnet Tego Calderón, er ein puertorikansk hiphop-artist. Han har gjeve ut album som El Abayarde og Contraataca.
Sprinterne
«Sprinterne» er eit dikt skrive av Nordahl Grieg etter Sommar-OL i Berlin i 1936.
Etter OL skreiv Nordahl Grieg eit bitande ironisk dikt om «niggeren» og «germanarane» der Jesse Owens hadde vunne over mellom anna tyske Wilhelm Leichum og det tyske stafettlaget. Adolf Hitler hadde nekta å helsa på eller gratulere Owens.
Diktet vart først publisert i Grieg sitt tidsskrift Veien Frem i 1936. På åtte korte linjer får Grieg framheva sitt syn på den tyske oppfattinga av dei overlegne eigenskapane til den ariske rasen og jødeforfølginga, som då var lite påakta elles i verda.
<i>Niggeren Owens sprinter, germanerne stuper sprengt. Det blonde stadion undres, og Føreren mørkner strengt. Men tenk da med trøst på alle jødiske kvinner og menn som sprang for livet i gaten – dem nådde dere igjen!</i>
New Zealand under vinter-OL 2022
New Zealand deltok under Vinter-OL 2022 i Beijing i Kina i perioden 4. til 20. februar 2022.
Den newzealandske troppen bestod av femten idrettsutøvarar: ein alpinist, ni freestylekøyrarar, ein skeiseløpar, ein skiskytter og tre snøbrettkøyrarar. Alice Robinson og Finn Bilous var flaggberarar for New Zealand under opningsseremonien, medan Nico Porteous var flaggberar under avslutningsseremonien.
Snøbrettutøvaren Zoi Sadowski-Synnott vart den fyrste utøveren frå New Zealand til å vinne ein vinter-olympisk gullmedalje, då ho vann slopestylefinalen for kvinner. Sadowski-Synnott vann også ein sølvmedalje under finalen i big air for kvinner. Nokre dagar seinare vann freestyleutøvaren Nick Porteous gullmedalje i halfpipe for menn.
Evolusjonær systematikk
Evolusjonær systematikk, evolusjonær taksonomi eller darwinistisk klassifisering er ei grein av biologisk systematikk som søkjer å klassifisere organismar med hjelp av ein kombinasjon av fylogenetiske tilhøve og graden av evolusjonære endringar. Denne typen taksonomi ser på taksa framfor einskildartar, slik at grupper av artar gjev opphav til nye grupper. Konseptet fann den noverande forma i den moderne evolusjonære syntesen tidleg på 1940-talet.
Evolusjonær taksonomi skil seg frå den strenge før-darwinistiske taksonomien etter Carl von Linné på det viset at han byggjer fylogenetiske tre. Medan kvart takson i fylogenetisk nomenklatur må bestå av ein einskild nedarva node med alle sine etterkommarar, tillèt ein i evolusjonær taksonomi at grupper blir tatt ut frå foreldretaksonet, slik at til dømes dinosaurar ikkje inkluderer fuglar, men har gjeve opphav til dei, soleis tillèt systemet parafyletiske grupper.
Opphavet til evolusjonær systematikk
Evolusjonær taksonomi oppstod som eit resultat av at evolusjonsteorien påverka Carl von Linné sitt hierarkiske system frå 1700-talet. Ideen om å omsetje Linné sin taksonomi til eit slags dendrogram av dyreliv og planteliv blei formulert mot slutten av 1700-talet, i god tid før Charles Darwin si bok On the Origin of Species kom ut. Blant tidlege arbeid som utforska idéen om ei omdanning av artar var Zoönomia av Erasmus Darwin i 1796 og Jean-Baptiste de Lamarck si bok Philosophie Zoologique frå 1809. Idéen vart gjort populær i den engelsktalande verda av den spekulative, men mykje leste Vestiges of the Natural History of Creation, gjeven ut anonymt av Robert Chambers i 1844.
Etter at On the Origin of Species kom ut, vart livstrerepresentasjonar populære i vitskaplege arbeid. I On Origin of Species blei stamfaren i stor grad ein hypotetisk art, Darwin var først og fremst opptatt av å vise prinsippet, han avstod nøye frå å spekulere på relasjonar mellom levande eller fossile organismar, og brukte berre teoretiske døme. I motsetnad til dette, hadde Chambers foreslått spesifikke hypotesar, til dømes utviklinga av placentale pattedyr frå pungdyr.
Etter Darwin si utgjeving, brukte Thomas Huxley fossil av Archaeopteryx og Hesperornis til å argumentere for at fuglane er etterkommarar av dinosaurane. Dermed vil ei gruppe av nolevande dyr vere knytt til ei fossil gruppe. Den resulterande skildringa, at dinosaurar «gjev opphav til» eller «er forfedrane til» fuglar, viser det avgjerande kjenneteiknet på evolusjonær taksonomisk tenking.
Gjennom dei siste tre tiåra har ein sett ei dramatisk auke i nytta av DNA-sekvensar for å rekonstruere fylogeni og eit parallelt skifte i fokus frå evolusjonær taksonomi over til Willi Hennig sin fylogenetiske systematikk.
Med bruk av moderne genomikk, gjer forskarar i dag innan alle greiner av biologien bruk av molekylær fylogeni å rettleie forskinga si. Ein vanleg metode er fleirsekvenssamanstilling.
Thomas Cavalier-Smith, George Gaylord Simpson og Ernst Mayr er nokre representative evolusjonære taksonomar.
Livstreet
mini|høgre|Evolusjonen av [[virveldyr på klassenivå, kor breidda på kvar spindel indikerer talet på familiar. Dyrefigurane representerer klassane Agnatha (kjevelause fiskar), Chondrichthyes (bruskfisk), Osteichthyes (beinfisk), Amphibia (amfibium), Reptilia (krypdyr), Aves (fuglar) og Mammalia (pattedyr). Dei to utdøydde klassane er Placodermi (panserfiskar) og Acanthodii (pigghaiar).
Illustrasjon av Petter Bøckman basert på Benton 1998 ]] Ettersom fleire og fleire fossile grupper vart funne og anerkjente mot slutten av 1800-talet og på byrjinga av det 1900-talet, jobba paleontologar å forstå utviklingshistoria til dyra ved å kople saman kjente grupper. Livstreet vart langsamt kartlagt, der fossile grupper tok plassane sine i treet ettersom forståing auka.
Desse gruppene heldt framleis dei formelle taksonomiske kategoriane etter Linné. Nokre av dei er parafyletiske på det viset at sjølv om kvar organisme i gruppa er knytt til ein felles stamfar med ei ubroten kjede mellom forfedrar innanfor gruppa, er det somme andre etterkommarar av stamfaren som ligg utanfor gruppa. Utviklinga og fordelinga av dei ulike taksa gjennom tida er ofte vist som eit spindeldiagram, òg kalla romerogram etter den amerikanske paleontologen Alfred Romer, der ulike spindelgreiner ut frå kvarandre, og kvar spindel representerer eit takson. Breidda av spindlane er meint å antyde at mangfald, ofte målt i talet på familiar, plotta mot tid.
Virveldyrpaleontologi hadde kartlagt den evolusjonære sekvensen av virveldyr som var ganske godt forstått på slutten av 1800-talet, etterfølgt av ei rimeleg bra forståing av den evolusjonære sekvens av planteriket ved byrjinga av 1900-talet. Det å knyte saman dei ulike trea i eit stort livstre vart berre mogleg grunna framsteg i mikrobiologi og biokjemi i perioden mellom verdskrigane.
Skilnadar i terminologi
Dei to tilnærmingane, evolusjonær taksonomi og Willi Hennig sin fylogenetiske systematikk, skil seg i bruken av termen «monofyletisk». Innan evolusjonær systematikk, tyder «monofyletisk» berre at ei gruppe er avleidd frå ein felles stamfar. Innan fylogenetisk nomenklatur, er det eit vilkår at opphavsarten og alle etterkommarar skal inngå i gruppa. Termen «holofyletisk» har vore foreslått for den sistnemnde tydinga. Som eit døme, er amfibium monofyletisk i høve til evolusjonære taksonomi, sidan dei har oppstått frå fiskar berre ein gong. Under fylogenetisk taksonomi, treng amfibium ikkje utgjere ei monofyletisk gruppe, ettersom amniotar (reptilar, fuglar og pattedyr) har utvikla seg frå ein felles stamfar av amfibium og likevel blir ikkje rekna som amfibium. Slike parafyletiske grupper blir avviste i fylogenetisk nomenklatur.
Hallo Spaceboy
«Hallo Spaceboy» er ein song av David Bowie frå albumet hans Outside frå 1995 og den tredje og siste singelen frå albumet. Songen vart spelt inn på ny i 1996 og gjeven ut som ein remiks med Pet Shop Boys som gjesteartist. Bowie og Brian Eno skreiv den originale albumversjonen av songen i lag.
Songutvikling
Songen var skriven tidleg i 1995 og Bowie-biografane Nicholas Pegg og Chris O'Leary peiker på korleis songen syner inspirasjon av Brion Gysin, som visstnok talte orda «Moon dust will cover me» like før han døydde i 1986. Gitaristen på songen, Reeves Gabrels, hugsa han skreiv eit songfragment kalla «Moondust» i midten av 1994, som han trur òg kan ha inspirert songen. Bowie skreiv og spelte inn songen i den stort sett improviserte innspelinga med bandet sitt i 1995, og skreiv han med vilje med ei Nine Inch Nails-aktig stemning. Tidlege utgåver av songen vart laga med Brian Eno, Carlos Alomar og trommeslagaren Joey Barron. Etter songen var ferdig sa Bowie «Eg elskar det sporet. I mitt sinn var det som Jim Morrison møter Industriell rock. Då eg høyrte på han igjen tenkte eg: 'Faen meg. Det er som ei metal-utgåve av Doors. ' Det er ein ekstraordinær lyd.»
Singelutgjeving og marknadsføring
Seint i desember 1995 ønskte Bowie at «Hallo Spaceboy» skulle bli den neste singelen etter «Strangers When We Meet», og spelte inn ein video for songen under ein konsert i Birmingham. Songen «Hallo Spaceboy» vart framført to gonger på spelestaden, ein gong som ein del av det vanlege settet, og ein gong som siste ekstranummer, der den siste framsyninga var meint for den offisielle musikkvideoen for songen. To konsertopptak frå denne kvelden, «Moonage Daydream» og «Under Pressure», vart nytta som B-sider til singelen. Men Pet Shop Boys vart spurt om å mikse songen, og miksen deira vart nytta som den offisielle singelen i staden for albumversjonen. Neil Tennant forklarte at sidan den originale songen berre hadde eitt vers, føreslo Low å bruke tekstfragment frå Bowie-songen «Space Oddity» frå 1969 til å skape eit andre vers. Bowie var i starten reservert til det ekstra verset då Tennant fortalte han om det på telefon, men gjekk seinare med på at det fungerte bra.
Tennant sa til NME i eit intervju i 1997 at han og Lowe arbeidde i lag med Bowie, og hadde fullført det Tennant kalla «Major Tom-triogien», sidan den fiktive rolleiguren hadde først dukka opp i «Space Oddity» og så i Bowie-songen «Ashes to Ashes» frå 1980. Tennant forklarte «eg sa til David Bowie, 'Det er som om Major Tom er i ein av desse russiske romskipa dei ikkje har råd til å hente ned' og Bowie sa, 'Åh wow, er det der han er?'»
Den endelege, offisielle musikkvideoen for «Hallo Spaceboy» vart regissert av David Mallet, og blanda klipp av både Bowie og Pet Shop Boys inn i ein hurtigmontasje av gamle opptak frå den kalde krigen blanda med science fiction-klipp, atombombe-testar og TV-reklamar.
Mottaking
Det britiske magasinet Music Week vurderte songen til fire av fem og sa «Denne Outside-songen har fått ei overhaling med ein Pet Shop Boys-produksjon/remiks og ekstra vokal av Neil Tennant, og er omgjort til ein hi-NRG-hymne med maks listetopp-potensial.»
Konsertopptak
Seint i 1995 framførte Bowie songen i lag med Nine Inch Nails på Outside-turneen til Bowie. I desember 1995 framførte Bowie songen to gonger på ein konsert i Birmingham, som begge kom ut på konsertalbumet No Trendy Réchauffé (Live Birmingham 95) (2020). Bowie framførte songen på Jools Holland's 'Later' i desember 1995. I februar 1996 framførte Bowie songen i lag med Pet Shop Boys på Brit Awards i 1996. Ein versjon spelt inn i juli 1996 på Phoenixfestivalen i England kom ut på samleplata for ymse artistar, Phoenix: The Album, i 1997. Ein versjon framført under Earthling-turneen i juli 1997 kom ut på konsertalbumet Look at the Moon! (Live Phoenix Festival 97) i 2021, og ein annan versjon framført i november 1997 på den same turneen kom ut på LiveAndWell.com i 2000 (utgjeve på ny 2021). Pet Shop Boys framførte sin versjon av songen i lag med Sylvia Mason-James på Bowie sine songparti, og gav han ut på DVD-en Somewhere – Live at the Savoy (1997). På konserten i høve 50-årsdagen til Bowie i New York i januar 1997, framførte Bowie songen i lag med Foo Fighters. Denne versjonen vart framført av både Zachary Alford, William Goldsmith og Dave Grohl på ulike trommesett, og Nate Mendel og Gail Ann Dorsey på to bassgitarar. 25. juni 2000 framførte Bowie songen på Glastonburyfestivalen og denne kom ut i 2018 på Glastonbury 2000. Bowie framførte så songen på BBC Radio Theatre i London, den 27. juni 2000, og opptaket kom ut på bonusplata som følgde den første utgåva av Bowie at the Beeb i 2000. Eit opptak frå november 2003 på frå Reality-turneen og kom ut på DVD-en A Reality Tour i 2004, og konsertalbumet A Reality Tour i 2010.
Ball og Vauk
Tre remiksar av Dave Ball (kjend som instrumentalist i Soft Cell) og Ingo Vauk er baserte på Pet Shop Boys-remiksen, men berre Double Click Mix nyttar vokalen til Neil Tennant. Instrumental er ein instrumental versjon av Double Click Mix. Bortsett frå singelmiksen kom alle remiksaneførst berre ut på 12"-promosinglar. I 2004 kom dei alle ut på bonusplata som følgde nyutgjevinga av Outside.
Innhald
Alle konsertopptak frå 13. desember 1995 i Birmingham i England under Outside-turneen.
Fylkesveg 443 i Rogaland
Fylkesveg 443 i Rogaland (Forusbeen) går mellom Forus i Stavanger kommune og Stangeland i Sola kommune. Vegen er 7,7 km lang.
Fylkesveg 443
Fylkesveg 443 finst i fleire fylke i Noreg:
DR1
DR1 er den fyrste fjernsynskanalen i Danmark ått av Danmarks Radio, skipa 2. oktober 1951. Kanalen heit tidlegare Statsradiofonien TV og DR TV.
Frode Viken
Frode Magnus Viken var ein musikar og låtskrivar frå Namsos.
Viken var gitarist i musikkgruppa D.D.E. og skreiv dei fleste melodiane til gruppa og dessutan fleire av tekstane. Han vikarierte i 1975 ein periode som bassist i Prudence. Seinare stifta han musikkgruppa Rollaug saman med Prudence-vokalist Per Erik Wallum. I 1985 vart han med som bassist i After Dark, forløparen til D.D.E. Etter kvart bytta han til gitar, og var som dei andre medlemmane med då After Dark vart til D.D.E. i 1992.
Viken har i tillegg lang erfaring frå drift av mellom anna musikkforretning, lydstudio og nærradio og som gitarlærar ved Namsos Kommunale Musikkskole. Sonen Daniel Viken er kjent som gitarist i Grannes og Nullskattesnylterne.
Wet Dream
Wet Dream er det første soloalbumet til klaverspelaren i Pink Floyd, Richard Wright, i 1978.
Komposisjon
Wet Dream var produsert av Wright sjølv, og han skreiv alle songane utanom «Against the Odds», som var skriven i lag med den dåverande kona, Juliette, som då ho heitte Juliette Gale hadde vore medlem i ein av dei første variantane av det som utvikla seg til å bli Pink Floyd.
Wright sa: «Eg fekk tilbake den kreative energien for den neste Pink Floyd-greia med dette albumet.»
Utgjeving og mottaking
Albumet selde særs dårleg då det kom ut. Albumet har lenge vore utselt i Storbritannia, men kom ut på CD i USA og Canada i 1990-åra med noko suksess, og igjen i Australia i 2008, like etter Wright døydde.
Salslister
Album - Billboard (USA)
Regatta
Regatta er ein konkurranse mellom mannskap i seglbåtar om å kome fyrst frå start til mål på ei bane markert av utlagde bøyer i sjøen, eller for større seglbåtar eller seglskip, frå start til mål mellom stader langs større havstykke.
For slike typar regatta som går føre seg på baner markert med bøyer, må deltakarane runde bøyene etter ein kurs som er fastsett på førehand av dei som arrangerer regattaen. Vanlege reglar for segling gjeld, mellom anna reglane om vikeplikt for andre seglbåtar.
Regatta, helst omtalt som segling, inngår som ei av konkurransegreinene under dei olympiske sommarleikane.
Nemninga regatta vert òg nytta i somme høve om liknande konkurransar for båtar med motor.
Aksaj
Aksaj (russisk Аксай) er ein by i Rostov oblast i Russland med om lag 35 000 innbyggjarar. Han ligg på høgre bredda av elva Don, rundt 15 km nordaust for Rostov-na-Donu.
Han vart grunnlagt i 1569 som ein kosakk-busetnad. Fram til 1700-talet heitte han Ust-Aksajaskaja (russisk: Усть-Акса́йская), Nizjnije Razdory (russisk: Ни́жние Раздо́ры), Kobjakovskij (russisk: Кобяковский), Atamanskij (russisk: Атама́нский) og Nizjnij (russisk: Ни́жний). Frå 1791 har namnet vore stanitsa Aksajskaja (russisk: Акса́йская). I 1957 fekk han bystatus med namnet Aksaj.
Aksaj er i dag ein industrisatelittby til Rostov-na-Donu.
Didier Six
Didier Six er ein tidlegare fransk fotballspelar frå Lille. Han spelte 52 landskampar for Frankrike og skåra tretten gonger. Han spelte for blant anna RC Lens, Marseille, Stuttgart og Aston Villa. Han spelte for Frankrike i VM i 1978 og i 1982 og i EM i 1984. Six blei europameister med Frankrike i 1984.
Münsingen i Sveits
Münsingen er ein kommune i Bern-Mittelland i kantonen Bern i Sveits. Kommunen har innbyggjarar  og eit areal på. Kommunesenteret ligg 541 meter over havet, ni-ti kilometer søraust for Bern.
Landsbyen ligg ved elva Aar mellom byane Bern og Thun.
The Boil
The Boil er ei markant snødekt høgd med bergutspring på nordaustsida av Reeves Neve i Victoria Land. Ho stig til over 2300 moh og ligg 4 nautiske mil (7 km) aust for Shepard Cliff. Det skildrande namnet vart tilsynelatande nytta av den sørlege gruppa frå New Zealand Geological Survey Antarctic Expedition (NZGSAE) då dei vitja området i desember 1962.
Mineraloid
Eit mineraloid er ein naturleg hendande mineral-liknande substans som ikkje kan klassifiserast som mineral fordi han er amorf og manglar karakteristiske fysiske og kjemiske eigenskapar, til dømes kolblende og einskilde typar opal.
Tavistock
Tavistock  er ein by i grevskapet Devon i England. Han har kring 11,000 innbyggjarar. Byen er administrasjonssentrum i West Devon.
Belaja Kalitva
Belaja Kalitva (russisk Бе́лая Кали́тва) er ein by i Rostov oblast i Russland med om lag 45 000 innbyggjarar. Han ligg ved elva Donets, rundt 130 km nordaust for Rostov-na-Donu.
Tavistock
Den dokumenterte historia til byen går tilbake til 961, då Tavistock Abbey vart grunnlagt. Ruinane av klosteret ligg i sentrum.
Belaja Kalitva
Han vart grunnlagt i 1797 og fekk bystatus i 1926.
Tavistock
Sjøfararen Francis Drake kom frå Tavistock.
Sidmouth
Sidmouth  er ein by i grevskapet Devon i England. Han har kring 14500 innbyggjarar. Han er administrasjonsby for distriktet East Devon, og ligg omkring 24 km søraust for Exeter. Byen ligg på Jurassic Coast, som er ein verdsarvstad, og turvegen langs sørvestkysten går innom Sidmouth.
Hovudnæringsvegen er turisme. I byrjinga av august kvart år vert det arrangert ein folkemusikkfestival i byen. Det er òg, med tanke på det låge folketalet, overraskande mange butikkar og serveringsstader, og eit stort varehus. Omkring 60 % av innbyggjarane er pensjonistar, sidan byen har eit mildt klima som mange ønskjer å flytte til etter endt arbeidskarriere.
Det vakje mi tid
«Det vakje mi tid» er ein song av den norske songaren Martin Blomvik, gjeven ut 23. januar 2013. Songen er skriven av Martin Blomvik, den norske songaren Bjørn Johan Muri og Mats Weinholdt.
Ålgård Fotballklubb
Ålgård Fotballklubb er eit idrettslag heimehøyrande på Ålgård i Gjesdal kommune, stifta i 1915. Laget er ein rein fotballklubb som spelar i svarte drakter, ispedd litt grønt, og i kvite underdelar. Heimekampane går av stabelen på Ålgård stadion.
Mimetitt
Mimetitt eller mimetesitt er eit mineral i apatittgruppa, Pb5(AsO4)3Cl. Vene, gule krystall er kjent frå oksidasjonssonen i blyførekomstar i mellom anna Cornwall, Mexico og Namibia.
Det vakje mi tid
Songen deltok i Melodi Grand Prix 2013, den norske uttakinga til Eurovision Song Contest 2013 i Malmö i Sverige, og vart framført på suladialekt av Martin Blomvik. Bidraget deltok i den andre semifinalen, men gjekk ikkje vidare til finalen. Kva for plassering bidraget fekk er ikkje kjend, men det fekk ikkje representere Noreg.
Ålgård Fotballklubb
Ålgård FK spelte i den norske Hovudserien 1947-49. I den fyrste sesongen, 1947/48, vart laget nummer fem i A-avdelinga. Året etter enda det på nestsiste plassen i avdelinga og rykte. Store delar sidan den tid har Ålgård FK spelt på nivå tre eller fire i det seriesystemet.
Mimetitt
Det er særs sjeldan i Noreg, men er funne i Dunderlandsdalen i Rælingen.
Ålgård Fotballklubb
Dagny Mellgren var Ålgård-spelar til og med 1995.
Dominion
Dominion (av engelsk, frå latin 'velde, herredøme') var opphavleg eit uttrykk for alle britiske besittelsar, men blei seinare brukt om dei heilt sjølvstyrte delane av Det britiske samveldet, i første rekke Canada.
Balfour-deklarasjonen av 1926 erklærte dominion som sjølvstyrande samfunn i Det britiske riket. Statute of Westminster 1931 gav dei fullt lovgjevande sjølvstende. I 1947 avgjorde den britiske regjeringa at dominionane skulle kallast Members of the Commonwealth eller Commonwealth Countries, og nemninga dominion er etterkvart gått ut av bruk.
Historie
Frå 1500-talet var det vanleg å omtala eit særskild territorium som «dominion» på engelsk. Det blei brukt om Wales frå 1535 til 1801 og om New England frå 1686 til 1689. Den kanadiske konføderasjonen blei ein dominion i 1867. Etterkvart omfatta dominionane Canada, Australia, New Zealand, Newfoundland, Sør-Afrika og Den irske fristaten. Frå seint på 1940-talet var også India, Pakistan og Ceylon (no Sri Lanka) dominionar under den britiske krona.
Janine Lambotte
Ho var mellom anna kommentator for Belgia under Eurovision Song Contest ei rekkje gonger. Fyrste gong i 1956 og siste gong i 1971.
Jordi Alba
Jordi Alba Ramos er ein spansk fotballspelar som spelar midtbane for FC Barcelona. Han vart seriemeister med Barcelona i 2013 Han har også spelt på det spanske herrelandslaget sidan 2011. Jordi Alba sitt fyrste landslagsmål blei 2-0-målet i EM-finalen mot Italia, den 1. juli 2012. Han spelte alle Spania sine kampar i denne turneringa.
Strøk i geologi
Strøk syner i geologi til orienteringa til ei horisontal linje i ei flate, til dømes ei sedimentær lagflate, forkastingsflate, bergartsgrense eller ein metamorft danna bandstruktur, foliasjon eller skifrigheit,
On Hold
«On Hold» (engelsk for På vent) er ein song av den norske duoen Shackles, gjeven ut 23. januar 2013. Songen er skriven av Silya Nymoen, K-One og John Lundvik.
Songen deltok i Melodi Grand Prix 2013, den norske uttakinga til Eurovision Song Contest 2013 i Malmö i Sverige, og vart framført på engelsk av Shackles. Bidraget deltok i den andre semifinalen, men gjekk ikkje vidare til finalen. Kva for plassering bidraget fekk er ikkje kjend, men det fekk ikkje representere Noreg.
Malang
Malang er ein storby på øya Java i Indonesia. Byen er den nest mest folkerike i Aust-Java-provinsen, med 820 243 ibuarar i fylgje folketeljinga 2010. Storbyområdet har nær 3,5 milliionar ibuarar.
Malang ligg 444 meter over havet. Byen er kjend for sitt gode klima med kjøligare luft enn landområda nede ved havet. Då nederlendarane var koloniherrar var Malang ein polpoulær tilhaldsplass for europearane som budde i landet. Byen vart spart for mykje av effektane av den asiatiske finanskrisa i siste halvadel av 1990-åra, og har sidan den tid opplevd stødig vekst i folketal og økonomi.
Byen har ei over 1000-årig historie.
Donetsk i Russland
Donetsk (russisk Доне́цк) er ein by i Rostov oblast i Russland med om lag 50 000 innbyggjarar. Han ligg ved elva Donets, rundt 125 km nord for Rostov-na-Donu.
Busetnaden vart grunnlagt i 1681 og fekk bystatus i 1951. Byen heitte Gundorovka fram til 1955.
Only a Pawn in Their Game
«Only a Pawn in Their Game» er ein song skriven av Bob Dylan om drapet på borgarrettsaktivisten Medgar Evers. Songen gav støtte til afroamerikanarane i den amerikanske borgarrettsrørsla og kom ut på albumet The Times They Are a-Changin' i 1964. Songen indikerer at drapsmannen til Evers, Byron De La Beckwith, ikkje aleine har skulda for drapet, og at han berre er ei brikke for den rike, kvite eliten, som vende fattige kvite mot svarte for å distrahere dei frå stillinga si som «bremsevogna på toget» og slik skape eit meir «perfekt, kvitt amerikansk samfunn».
Informasjon
Dylan framførte først «Only a Pawn in Their Game» på eit stemmeregistreringsmøte i Greenwood i Mississippi. Songen refererer til drapet på Medgar Evers, som var leiaren for NAACP i Mississippi. Borgarrettsaktivisten Bernice Johnson sa seinare til kritikaren Robert Shelton at «'Pawn' var den første songen som synte at fattige kvite var like mykje eit offer for diskriminering som fattige svarte. Greenwood-folket visste ikkje at Pete Seeger, Theodore Bikel og Dylan var godt kjende. (Seeger og Bikel var òg til stadet på møtet). Dei var berre glade for å få støtte. Men dei likar verkeleg Dylan der nede i bomullslandet.»
Dylan song songen i 1963 under marsjen mot Washington for arbeid og fridom den 28. august der Martin Luther King gav den kjende «I Have a Dream»-talen sin.
Seglbåt
Seglbåt er ein båt som hovudsakleg vert driven fram av den krafta vinden har på eit eller fleire segl festa til loddrette master på båten, og med ein markert kjøl (ei loddrett og ofte tung plate under båten) for å motverke dei uønskte sidekreftene som vinden har på båten som fylgje av segla. Seglbåtar er mindre enn seglskip, og kan i storleik vere alt frå små joller til store havgåande båtar.
Seglbåtar er i dag fyrst og fremst bygd for konkurransar (regattaer) og/eller for fritidsbruk. Ofte er dei utstyrte med hjelpemotor til framdrift når det er vindstille og til hjelp ved navigering i tronge farvatn.
Seglbåtar kan byggjast som katamaranar, det vil seie at dei har to parallelle skrog bygd saman ved hjelp av dekket på fartøyet, der masta er plassert. Jamvel båtar med tre skrog finst, såkalla trimaranar.
Christen Grønnerup
Christen Grønnerup var ein dansk-norsk kjøpmann og stortingsmann frå Hjørring, aktiv i Holmestrand.
Grønnerup var frå byen Hjørring på Jylland. I 1809 vart han tilsett på eit handelskontor i Holmestrand, nokre år seinare gifta han seg med ei kjøpmannsdotter i kjøpstaden og vart sjølv kjøpmann og eigar av bygard.
I 1815 kom Grønnerup med «en frimodig uttalelse» i Nationalbladet. Utsegna førte til at han vart tiltala for brot på trykkefridomen, men han vart frikjend då saka kom til doms to år seinare. Grønnerup var Tønsberg og Holmestrand sin representant på Stortinget i 1821 og på det overordentlege Storting 1822. I 1821 var han medlem av fire komitear, mellom anna i komiteen om politistellet i stiftsbyane, og komiteen om toll- og konsumpsjonsstellet. Seinare representerte han Holmestrand åleine på stortingsamlingane i 1827, 1828, 1836, 1836-37. Her var han i 1827 med i komiteen om handel- og næringsfridom, på det overordentlege Storting i 1828 i komiteen om vallova, medan han i 1836 var medlem av budsjettkomiteen, og på det overordentlege Storting 1836-37 av gasjekomiteen.
Få månader før han døydde i Holmestrand i 1846 oppretta Grønnerup eit legat verd 1 500 spesiedalar i sølv, pengar som gjekk til «et asyl med haandgjerningsskole». Kapitalen i legatet var på kroner 10 000 ved år 1900.
Laurence Fishburne
Laurence John Fishburne III er ein USA-amerikansk skodespelar, manusforfattar, regissør og produsent. Han er kanskje mest kjend for rollene som Morpheus i The Matrix-trilogien, Jason «Furious» Styles i dramafilmen Boyz n the Hood frå 1991 og Tyrone «Mr. Clean» Miller i krigsfilmen Apocalypse Now i 1991.
Fishburne vart den første afroamerikanske skodespelaren som spelte Othello i ein kinofilm frå eit stort studio, då han spelte i Oliver Parker sin versjon av filmen frå 1995 av Shakespeare sitt skodespel. For rolla si som Ike Turner i What's Love Got to Do With It vart han nominert til Oscarprisen for beste skodespelar. Han vann ein Tony Award for beste skodespelar i eit skodespel for rolla si i Two Trains Running (1992) og Emmyprisen for beste gjeseskodespelar i ein dramaserie for rolla si i TriBeCa (1993).
Fishburne har spelt i fleire kult-klassikarar som Deep Cover og King of New York. Frå 2008 til 2011 spelte han Dr. Raymond Langston i dramaserien CSI: Crime Scene Investigation og frå 2013 til 2015 spelte han spesialagent Jack Crawford i thrillerserien Hannibal.
Norske Folkelivsbilleder
Norske Folkelivsbilleder er eit biletverk av Christian Tønsberg som kom ut i tre forskjellige utgåver i 1854, 1858 og 1861.
Verket viser reproduksjonar av norsk natur og miljø laga av kjende norske målarar. Måleria vart reprodusert som fargelitografiar og trykt i Tyskland.
Norske Folkelivsbilleder hadde tekstar på tre forskjellige språk og vart slik òg retta mot den europeiske marknaden. Plansjeverket målte 53 cm x 40 cm og var meint å skulle liggje framme på stovebordet.
Første og andre rekkje inneheld tolv bilete med tolv tekstar, den siste har fire bilete og fire tekstar. I første rekkje er det i hovudsak Adolph Tidemand som har levert bileta, andre kunstnarar var Hans Gude, Knud Bergslien og Johan Fredrik Eckersberg. Tekstane vart forfatta av Peter Christen Asbjørnsen, Jørgen Moe, Johan Sebastian Welhaven og Ivar Aasen.
Fylkesveg 314 i Rogaland
Fylkesveg 314 i Rogaland går mellom Forus i Stavanger kommune og Somaneset i Sandnes kommune. Vegen er 2,8 km lang.
Kommunar og knutepunkt
Gamle Forusvegen
Gamlevegen
Willisøyane
Willisøyane er ei lita øygruppe vest for hovudøya Sør-Georgia. Dei ligg 3 km vest for Birdøya.
Dei vart oppdaga den 14. januar av kaptein James Cook og kalla opp etter sjøkadetten til Cook, Thomas Willis, som først oppdaga dei.
Worb
Worb er ein kommune i Bern-Mittelland i kantonen Bern i Sveits. Kommunen har innbyggjarar  og eit areal på. Kommunesenteret ligg 585 meter over havet, seks kilometer aust for byen Bern.
No One av Hank
«No One» (engelsk for Ingen) er ein song av den norske songaren Hank, gjeven ut 23. januar 2013. Songen er skriven av Josefin Winther og Magnus Skylstad.
Songen deltok i Melodi Grand Prix 2013, den norske uttakinga til Eurovision Song Contest 2013 i Malmö i Sverige, og vart framført på engelsk av Hank. Bidraget deltok i den andre semifinalen, men gjekk ikkje vidare til finalen. Kva for plassering bidraget fekk er ikkje kjend, men det fekk ikkje representere Noreg.
Chenab
Chenab er ei elv i Sør-Asia som er ca. 1000 km lang. Ho spring ut i Himalaya i den indiske delstaten Himachal Pradesh og renn nordvestover og inn i Kashmir. Deretter renn ho sørover og saman med Sutlej i Pakistan. Ho har store irrigasjonsanlegg.
Mount Bolt
Mount Bolt er eit fjell (2010 moh) som ligg på nordsida av Ebbebreen og 5 nautiske mil (9 km) nordvest for Peterson Bluff i Anare Mountains. Det vart kartlagd av US Geological Survey (USGS) frå landmålingar og flyfoto tekne av U.S. Navy, 1960-63. Det vart namngjeve av Advisory Committee on Antarctic Names (US-ACAN) etter løytnant Ronald L. Bolt i US Navy, pilot på eit R4D-fly som støtta landmålingane til USGS i området i 1962-63.
Stylolitt
Stylolittar er uregelmessige, ofte takka, mørkfargea «saumer» i kalkstein og sjeldnare i sandstein og kvartsitt. Stylolittar blir danna ved selektiv trykkoppløysing av karbonatkorn og påfølgjande oppriking av uløyselege mineral. Desse minerala dannar ei tynn hinne som markerer kvar oppløysinga er skjedd.
Arnt Hagen
Arnt Gudleik Hagen var ein norsk politikar for Senterpartiet frå Eid i Romsdal og byråkrat i Møre og Romsdal fylkeskommune.
Hagen utdanna seg til sivilagronom ved Norges Landbrukshøgskole og arbeidde deretter frå 1953 i eit års tid som landbrukssjef i Vestnes kommune. Frå 1955 var han avdelingssjef i S/L Nord-Norges salgslag i Harstad og Vadsø. I 1958 tok han over som disponent i Møre og Romsdal Eggsentral, ei stilling han formelt hadde til 1973.
Hagen starta sitt politiske arbeid som fylkessekretær for Bondepartiet i Troms frå 1956 til -58. Deretter var han formann i Bygdefolkets Ungdomsfylking (frå 1962 Senterungdommens Landsforbund), i fem år frå 1959. Valbolken 1964–1967 var Hagen medlem av bystyret i Molde.